Pagetov karcinom bradavice

Pagetov karcinom bradavice (latinski:Paget carcinoma mamillae) je poseban oblik karcinoma dojke porijeklom od duktalnog epitela, koji se širi duž izvodnog kanala na površinu dojke, te infiltrira bradavicu i areolu dojke. Javlja se kod starijih žena poslije 60. godine.Thin, G. On the connection between disease of the nipple and areola and tumors of the breast. Trans Pathol Soc Lond 1881; 32:218.

 Makroskopski izgled 
To je palpabilni tumor smješten neposredno ispod bradavice koji nije jasno izgrađen. Veličine mu je do 3 cm. Bradavica je ekcematozna i deformisana tako da je uvučena. Koža u okolini je neravna, ispucala, crvena i vlažna.

Često se tumor sekundarno inficira i zagnoji.

 Mikroskopski izgled 
Mikroskopski se vidi intraduktalni karcinom dojke u izvodnom kanalu sa dosta patoloških mitoza. Tumor se širi duž epiderma na areolu i bradavicu. Osim duktalnog karcinoma, karakteristika su mu i Pagetove ćelije prisutne u epidermu bradavice. Vide se kao velike, nepravilne ćelije s hiperhromatičnim jedrima oko kojih se vidi svijetli okrugli halo građen od mukopolisaharida.

Pagetov karcinom bradavice ima povoljnu prognozu jer, osim lokalnog oštećenja kanala, bradavice i areole, ne daje limfogene i hematogene metastaze.

 Simptomi 
Pagetova bolest dojke može zahvatiti bradavicu i areolu: obično najprije strada bradavica, a zatim se promjene šire na areolu. Simptomi često dolaze i prolaze. Najčešće je zahvaćena samo jedna dojka, a mogu uključivati sljedeće:

Kožne promjene: Prvi znak je obično osip sličan ekcemu. Koža bradavice i areole može biti crvena, svrbljiva ili imati osjećaj peckanja. Vremenom koža može postati suha, ljuskava ili zadebljana. Mnogi pacijenti ne potraže medicinsku pomoć jer pretpostave da je riječ o običnom ekcemu ili iritaciji kože.

Iscjedak iz bradavice: Može se pojaviti iscjedak žute ili krvave boje.

Promjene na bradavici: Bradavica može postati uvučena.

Promjene na dojci: Mogu se napipati kvržice ili mase. Također se može javiti crvenilo, iscjedak, stvaranje krasti ili rana koja ne zarasta.

Osoba s Pagetovom bolešću dojke može imati ove simptome mjesecima prije nego što se postavi dijagnoza.

 Pogledajte 

Ostali tumori dojke

 Reference 

Kategorija:Tumori dojke
Kategorija:Tumori
Kategorija:Bolesti